 Joel 2  Fụọnụ opi na Zayọn, tiekwanụ mkpu agha nugwu nsọ m. Ka ndị niile bi nala a maa jijiji; nihi na ụbọchị Jehova na-abịa, nihi na ọ dị nso!Ọ bụ ụbọchị ọchịchịrị na itiri ga-agba, ụbọchị ígwé ojii na oké ọchịchịrị, dị ka ìhè chi ọbụbọ nke na-enwu nelu ugwu.Ọkụ erepịawo ihe nihu ya, ire ọkụ na-erepịakwa ihe nazụ ya. Ala nke dị nihu ya dị ka ogige Iden; ma ala ịkpa nke tọgbọrọ nefu dị ya nazụ, ọ dịghịkwa ihe na-agbanahụ ya.Ọdịdị ya dị ka ọdịdị ịnyịnya, ọ na-agbakwa ọsọ dị ka ịnyịnya agha.Mkpọtụ ọ na-eme mgbe ọ na-awụgharị dị ka nke ụgbọ ịnyịnya nọ nelu ugwu, dị ka mkpọtụ ire ọkụ nke na-erepịa ahịhịa ọka. Ọ dị ka mba dị ike, nke a haziri nusoro maka ibu agha.Ndị mmadụ ga-anọ noké ihe mgbu nihi ya. Ihu niile ga-achagharị nihi nchegbu.Ha na-agba ọsọ dị ka ndị dị ike. Ha na-arịgo mgbidi dị ka ndị agha. Ha na-agakwa, onye ọ bụla nụzọ nke ya, ha adịghị ahapụ ụzọ ha.Ha adịghịkwa enupụ ibe ha. Ha na-aga dị ka dimkpa nke na-aga ebe ọ na-aga neleghị anya nazụ; ọ bụrụgodị na akụ ụta atụta ụfọdụ, ndị nke ọzọ adịghị akwụsị ịga ebe ha na-aga.Ha ji ọsọ na-abanye nime obodo. Ha na-agba ọsọ nelu mgbidi. Ha na-arịgo nelu ụlọ. Ha si na windo abanye dị ka ndị ohi.Ala amawo jijiji nihu ha, eluigwe amawo jijiji. Anyanwụ na ọnwa agbawo ọchịchịrị, kpakpando akwụsịwokwa inye ìhè ha.Jehova ga-ekwukwa okwu nihu ụsụụ ndị agha ya, nihi na ndị agha ya dị ọtụtụ nke ukwuu. Nihi na onye ahụ nke na-emezu okwu ya dị ike; nihi na ụbọchị Jehova bụ oké ụbọchị, ọ dịkwa oké egwu, ònyekwa pụrụ iguzo mgbe ọ bịara?Ugbu a kwa, ka Jehova kwuru, jirinụ obi unu dum, na ibu ọnu na ịkwa ákwá na iti mkpu arịrị lọghachikwute m.Dọwaakwanụ obi unu, ọ bụghị uwe unu; lọghachikwutenụ Jehova bụ Chineke unu, nihi na ọ na-eme amara, na-emekwa ebere, ọ dịghị ewe iwe ọsọ ọsọ, obiọma ya dịkwa ukwuu, ọdachi ahụ ga-ewutekwa ya.Ònye manụ ma ọ ga-atụgharị gbanwee obi ya wee kwe ka ngọzi, àjà ọka na àjà ihe ọṅụṅụ maka Jehova bụ Chineke unu fọdụ mgbe e mesịrị?Fụọnụ opi na Zayọn. Kwuonụ ka e nwee obubu ọnụ dị nsọ. Kpọọnụ òkù ka e nwee nzukọ ukwu.Kpọkọtanụ mmadụ niile. Doonụ ọgbakọ ahụ nsọ. Kpọkọtanụ ndị agadi. Kpọkọtanụ ụmụaka na ndị na-aṅụ ara. Ka nwoke na-alụ nwaanyị ọhụrụ si nọnụ ụlọ ya nke dị nime pụta, ka nwaanyị a na-alụ ọhụrụ sikwa nụlọ ndina ya pụta.Ka ndị nchụàjà, bụ ndị na-ejere Jehova ozi, kwaa ákwá nagbata ihe owuwu ụzọ mbata na ebe ịchụàjà, sị: Jehova, meere ndị gị ebere, emela ka ihe nketa gị bụrụ ihe nkọcha, ka ndị mba ọzọ chịwa ha. Nihi gịnị ka ndị mmadụ ga-eji kwuo, sị: Olee ebe Chineke ha nọ?Jehova ga-anụ ọkụ nobi maka ala ya, ọ ga-enwekwara ndị ya ọmịiko.Jehova ga-azakwa ndị ya, sị, Lee, ana m ezitere unu ọka na mmanya ọhụrụ na mmanụ, ọ ga-ejukwa unu afọ; m gaghị eme ọzọ ka unu bụrụ ihe nkọcha netiti mba dị iche iche.M ga-emekwa ka ndị si nebe ugwu si nebe unu nọ pụọ gaa nebe dị anya, m ga-achụsakwa ha chụga ha nala mmiri na-adịghị nakwa nebe tọgbọrọ nefu, chụga ndị nke nọ nihu noké osimiri ọwụwa anyanwụ, chụgakwa ndị nọ nazụ noké osimiri ọdịda anyanwụ. Ísìsì ha ga na-ala elu, ísì ọjọọ ha ga na-ala elu; nihi na Chineke ga-eme oké ihe.Atụla egwu, ala. Ṅụrịa ọṅụ; nihi na Jehova ga-eme oké ihe.Atụla egwu, unu anụ ọhịa, nihi na ala ịta ahịhịa ndị dị nala ịkpa ga-ejupụta nahịhịa ndụ. Nihi na osisi ga-amị mkpụrụ ya. Osisi fig na osisi vaịn ga-eji ike ha dum mịa mkpụrụ.Unu ụmụ Zayọn, ṅụrịanụ ọṅụ nime Jehova bụ Chineke unu; nihi na ọ ghaghị ime ka unu nwee ụbịa mmiri otú o kwesịrị. Ọ ga-emekwa ka oké mmiri ozuzo zooro unu, ụbịa mmiri na ụla mmiri, dị ka ọ na-ezo na mbụ.Ebe nzọcha mkpụrụ ga-ejupụta nọka a zọchara azọcha, olulu ịzọchapụta mmanya ga-ejupụtakwa ná mmanya ọhụrụ na mmanụ.M ga-etikwa unu aka nobi maka afọ ndị ahụ igurube, bụ igurube na-arị arị, ndị na-enweghị nku, nakwa ọchịcha na egú ripịara ihe, bụ ụsụụ ndị agha m dị ike, ndị m zitere netiti unu.Unu ga-eri ihe, rijuo afọ, unu aghaghịkwa ito aha Jehova bụ Chineke unu, bụ onye mewooro unu ihe ndị dị ebube; ihere agaghịkwa eme ndị m ruo mgbe ebighị ebi.Unu ga-amarakwa na m nọ netiti Izrel nakwa na mụ onwe m bụ Jehova bụ Chineke unu, e nweghịkwa ọzọ. Ihere agaghị eme ndị m ruo mgbe ebighị ebi.Ọ ga-erukwa na mgbe e mesịrị, m ga-awụkwasị mmụọ m nahụ ụdị anụ ahụ ọ bụla, ụmụ unu ndị ikom na ụmụ unu ndị inyom ga-ebukwa amụma. Ndị agadi unu ga-arọ nrọ. Ụmụ okorobịa unu ga-ahụkwa ọhụụ.M ga-awụkwasịkwa mmụọ m ọbụna nahụ ndị ikom na-eje ozi nakwa nahụ ndị inyom na-eje ozi nụbọchị ndị ahụ.M ga-emekwa ka e nwee ihe ebube neluigwe nakwa nụwa, ọbara na ọkụ na ogidi anwụrụ ọkụ.A ga-eme ka anyanwụ ghọọ ọchịchịrị, meekwa ka ọnwa ghọọ ọbara, tupu oké ụbọchị ahụ dị egwu nke Jehova abịa.Ọ ga-erukwa na onye ọ bụla nke ga-akpọku aha Jehova ga-alanahụ; nihi na ndị gbapụrụ agbapụ ga-anọ nUgwu Zayọn nakwa na Jeruselem, dị nnọọ ka Jehova kwuru, nọrọkwa netiti ndị lanahụrụ alanahụ, bụ ndị Jehova na-akpọ. 